Diari Oficial de la Generalitat Valenciana


Sumari del DOGV 4148, del 14-12-2001 (2001/11019)

Aprovació de la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada.
---------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11633


Organisme emissor
:   Ajuntament de Castelló de la Plana

Tipus de document
:   Anunci

Aprovació de la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada. [2001/X11869]
  
El Ple de l'Ajuntament de Castelló de la Plana, en data 25 d'octubre de 2001, va adoptar el següent acord:
  
«Vist l'expedient que s'està trametent per a aprovar la nova composició de la Mesa encarregada d'efectuar l'obertura de les proposicions juridicoeconòmiques dels programes per al desenvolupament d'actuacions integrades i els següents,
  
Antecedents:
  
1) En l'actualitat, la Mesa encarregada d'efectuar l'obertura de les proposicions juridicoeconòmiques dels programes per al desenvolupament d'actuacions integrades està formada pels següents membres: un tinent d'alcalde, que exerceix de president, per delegació de l'alcalde; el secretari general o, per la seua delegació, l'oficial major, exercint de secretari; i dos testimonis, pertanyents a la Secció que tramet els programes.
  
2) És voluntat de la corporació adequar la composició de la citada Mesa a les exigències de la legislació de contractació administrativa, sense prescindir de les previsions de la normativa urbanística aplicable, per tot això i,
  
Tenint en compte que:
  
I) de l'article 81 del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, en relació amb l'article 22 del Reial Decret 390/1996, d'1 de març, es desprén que la Mesa de Contractació estarà formada per un president, un mínim de tres vocals i un secretari designats per l'òrgan de contractació, l'últim entre els seus funcionaris o, si no n'hi ha, entre el personal al seu servei.
  
II) L'article 45.5 De la Llei 6/1994, de 15 de novembre, de la Generalitat Valenciana, reguladora de l'Activitat Urbanística, disposa que en les obertures de les proposicions juridicoeconòmiques hauran de comparéixer dos testimonis.
  
III) La designació dels membres de la Mesa té caràcter permanent, per la qual cosa la seua composició haurà de publicar-se en el Boletín Oficial del Estado i en el Butlletí Oficial de la Província, d'acord amb el citat article 22 del Reial Decret 390/1996, d'1 de març, sense perjudici que resulte convenient la seua publicació en el Diari Oficial de la Generalitat Valenciana, atés que és l'utilitzat per a l'exposició al públic de les propostes de programació.
  
Per tot això, vistos els preceptes mencionats i l'informe del tècnic d'Administració General, a proposta de la Comissió Informativa d'Urbanisme i Obres, s'acorda:
  
1) Aprovar la nova composició de la Mesa encarregada d'efectuar l'obertura de les proposicions juridicoeconòmiques dels programes d'actuació integrada, que estarà formada pels següents membres:
  
a) President:
  
Titular: senyor Alberto Fabra Part, tinent d'alcalde director de l'Àrea d'Urbanisme i Obres.
  
Suplent: el vocal titular o suplent que ocupe el primer lloc entre els tinents d'alcalde ressenyats a continuació.
  
b) Vocals:
  
- Tres membres de l'òrgan de contractació:
  
Titulars: senyora Beatriz Martínez-Urrea Dualde, tinent d'alcalde delegada dels Serveis de Sanitat; senyora María Soledad Linares Rodríguez, tinent d'alcalde directora de l'Àrea de Serveis Socials; i senyor Nicolás Martínez Tornero, tinent d'alcalde director de l'Àrea de Serveis Generals.
  
Suplent: senyor Miguel Ángel Mulet Taló, tinent d'alcalde director de l'Àrea de Serveis Econòmics.
  
- El secretari general de l'ajuntament o, per la seua delegació, l'oficial major.
  
- L'interventor municipal o, per la seua delegació, el viceinterventor.
  
c) Secretària: la cap de la Secció de Coordinació i Gestió Administrativa o qualsevol Tècnic d'Administració General de l'esmentada Secció, indistintament.
  
d) Testimonis: dos funcionaris de la Secció de Coordinació i Gestió Administrativa.
  
2) Publicar aquest acord en el Boletín Oficial del Estado, el Diari Oficial de la Generalitat Valenciana i el Butlletí Oficial de la Província».
  
Cosa que fem pública perquè en prengueu coneixement, i s'adverteix que contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les Bases del Règim Local modificat per Llei 11/1999, i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos (arts. 52 de la Llei 7/1985, de 2 d'abril, reguladora de les Bases de Règim Local, modificada per Llei 11/1999, i 10, 45 i 46 de la Llei 29/1998, de 13 de juliol, reguladora de la Jurisdicció Contenciosa Administrativa).
  
En aquests dos casos, el termini es computarà des de l'endemà de l'última publicació.